ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης συνολικού εμβαδού 1,09107 στρ. στη θέση «Δεξαμενή Κουβα-
ρά» της Κ.Ε. Κουβαρά Δήμου Σαρωνικού Αττικής
της ΠΕ Αν. Αττικής λόγω πυρκαγιάς που εκδηλώθηκε στις 02.01.2018
Κήρυξη δημοσίου δάσους εμβαδού 803,46 τ.μ ως
αναδασωτέου, λόγω εκχέρσωσης στον οικισμό
Άνω Χρυσοβίτσα, της Τοπικής Κοινότητας Χρυσοβίτσας, του Δήμου Θέρμου, Π.Ε. Αιτ/νίας.
Κήρυξη δημοσίου δάσους Ε= 634.880,69 τ.μ ως
αναδασωτέου λόγω πυρκαγιάς στη θέση «ΚΟΤΡΩΝΑ» της Τοπικής Κοινότητας Αγίου Ηλία, Δη-
μοτικής Ενότητας Αιτωλικού, Δήμου Μεσολογγίου, Π.Ε. Αιτ/νίας.
ΑΠΟΦΑΣΕΙΣ
Αριθμ. 1032
(1)
Κήρυξη ως αναδασωτέας έκτασης συνολικού εμβαδού 1,09107 στρ. στη θέση «Δεξαμενή Κουβα-
ρά» της Κ.Ε. Κουβαρά Δήμου Σαρωνικού Αττικής
της ΠΕ Αν. Αττικής λόγω πυρκαγιάς που εκδηλώθηκε στις 02.01.2018
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1.- Τις διατάξεις:
α) του άρθρου 117 παρ. 3 και άρθρου 24 παρ. 1 του
Συντάγματος της Ελλάδος.
β) του ν. 3200/1955 «περί διοικητικής αποκεντρώσεως» όπως αυτές τροποποιήθηκαν μεταγενέστερα.
γ) των άρθρων 6 και 280 του ν. 3852/2010 (ΦΕΚ 87/
Α΄/7.6.2010) ''Αρχιτεκτονική της Αυτοδ/σης, και της
Αποκ. Διοίκησης - Πρόγραμμα Καλλικράτης''.
δ) του π.δ/τος 135/2010 (ΦΕΚ 228/Α΄/27.12.2010) «Οργανισμός της Αποκ. Διοίκησης Αττικής».
ε) του ν. 3861/2010 (ΦΕΚ112/Α΄/13.7.2010) «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο - Πρόγραμμα Διαύγεια -
και άλλες διατάξεις».
στ) του ν. 998/1979 «Περί προστασίας των δασών και
των δασικών εν γένει εκτάσεων της Χώρας» (Α΄289),
όπως ισχύει σήμερα και ειδικότερα:
στα) του άρθρου 41,
στβ) του άρθρου 38 παρ. 1,όπως τροποποιήθηκε με το
άρθρο 35 παρ. 1 του ν. 4280/2014 (ΦΕΚ159/Α΄/8.8.2014).
στγ) του νέου άρθρου 67 Α παρ.7α όπως προστέθηκε
με το άρθρο 40 του ν. 4280/2014.
ζ) του άρθρου 53 παρ.1 εδαφ. ια του ν. 4280/2014
(Α΄159) η) των αριθμ. οικ. 179200/5059/20.12.2012 και
133002/6552πε/22.1.2016 εγκυκλίων του ΥΠΕΚΑ και του
ΥΠΕΝ αντίστοιχα.
η) της αριθμ. 160417/1180/9.7.1980 εγκυκλίου δ/γής
του Υπ. Γεωργίας.
θ) του ν. 3208/2003 «Περί προστασίας δασικών οικοσυστημάτων κτλ», (Α΄303) όπως τροποποιήθηκε και
ισχύει σήμερα.
ι) του υπ΄ αρ. 32/2016 π.δ/τος. (ΦΕΚ 46/Α΄/ 31.3.2016)
Περί ορισμού επιστημ. κριτηρίων για την υπαγωγή
εκτάσεων στις περιπτώσεις 1, 2 και 5 του άρθρ. 3 του
ν. 998/1979, ως ισχύει.
ια) της αριθμ. 15869/15.5.2017 (ΦΕΚ 250/Υ.Ο.Δ.Δ./
26.5.2017) απόφασης του Υπουργού Εσωτερικών, περί
διορισμού του Σπυρίδωνα Κοκκινάκη στη θέση του Συντονιστή της Αποκεντρωμένης Διοίκησης Αττικής, για
πενταετή θητεία.
2.- Την με αριθμ. 17/06.02.2018 έκθεση αυτοψίας του
αρμόδιου δασοπόνου του Δασονομείου Κερατέας.
3.- Την Δ.Υ./20.02.2018 έκθεση φωτοερμηνείας του
αρμόδιου δασολόγου του Δασαρχείου Λαυρίου.
4.- Την αριθμ. 402/14113/20.02.2018 πρόταση του
αρμόδιου Δασαρχείου Λαυρίου, σχετικά με την κήρυξη
ως αναδασωτέας της αναφερόμενης στο θέμα έκτασης,
αποφασίζουμε:
Από την συνολικά καμένη έκταση εμβαδού 2,68063
στρ.(δύο στρεμμάτων και εξήντα οκτώ χιλιάδων εξήντα τριών εκατοντάκις χιλιοστών του στρέμματος), όπως
απεικονίζεται με μαύρη περίμετρο και στοιχεία οριογραμμής (1, 2, 3, 4, 5, 6, 7, 8. 1) με συντεταγμένες ΕΓΣΑ
΄87 στο συνημμένο τοπογραφικό διάγραμμα κλίμακας
1: 2.000 και στο ενσωματωμένο σε αυτό απόσπασμα
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Μαΐου 2018
ΤΕΥΧΟΣ  ΤΕΤΑΡΤΟ
Αρ. Φύλλου 174
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 174/02.05.2018
φ.χ. ΓΥΣ 6467/6 κλίμακας 1:5.000 που προσαρτάται και
συνοδεύει την παρούσα, με όρια:
Βόρεια, Νότια και Δυτικά: με αγροτικές εκτάσεις σύμφωνα με την με αριθμ. 1176/04.04.2000 πράξη χαρακτη-
ρισμού του δασάρχη Λαυρίου. Ανατολικά: με δημόσιο
πευκοδάσος.
Κηρύσσουμε ως αναδασωτέα δημόσια δασική έκτασηδάσος συνολικού εμβαδού 1,09107 στρ. (ενός στρέμ-
ματος και εννέα χιλιάδων εκατόν επτά εκατοντάκις χιλιοστών του στρέμματος), η οποία αποτελείται από δύο
τμήματα, όπως απεικονίζονται με κόκκινη διαγράμμιση
και στοιχεία οριογραμμής (α, β, γ, δ, ε, ζ, θ, 2. α) εμβαδού 1,07040 στρ. (ενός στρέμματος και επτά χιλιάδων
σαράντα εκατοντάκις χιλιοστών του στρέμματος) και
(ι, κ, λ. ι) εμβαδού 0,02067 στρ. (δύο χιλιάδων εξήντα
επτά εκατοντάκις χιλιοστών του στρέμματος), στο συνημμένο τοπογραφικό διάγραμμα κλίμακας 1: 2.000 και
στο ενσωματωμένο σε αυτό απόσπασμα φ.χ. ΓΥΣ 6467/6
κλίμακας 1:5.000 που προσαρτάται και συνοδεύει την
παρούσα.
Εξαιρείται της κήρυξης ως αναδασωτέας έκταση
εμβαδού 1,58955 στρ. (ενός στρέμματος και πενήντα
οκτώ χιλιάδων εννιακοσίων πενήντα πέντε εκατοντάκις
χιλιοστών του στρέμματος) όπως απεικονίζεται στο ως
άνω τοπογραφικό και απόσπασμα φ.χ. Γ.Υ.Σ με κίτρινη
διαγράμμιση και στοιχεία οριογραμμής (1, α, β, γ, …, η,
θ, 3, ι, κ, λ, 4, 5, 6, 7, 8. 1) που έχει χαρακτηρισθεί ως αγροτική έκταση, σύμφωνα με την με αριθμ. 1176/04.04.2000
πράξη χαρακτηρισμού του δασάρχη Λαυρίου.
Άλλα στοιχεία:
Σύμφωνα με την από 06.02.2018 έκθεση αυτοψίας του
αρμόδιου δασοπόνου του Δασονομείου Κερατέας και με
την από 20.02.2018 έκθεση φωτ/νείας του αρμόδιου δασολόγου του Δασαρχείου Λαυρίου η ανωτέρω έκταση,
ήταν ανέκαθεν δασική - δάσος καλυπτόμενη από πυκνή
βλάστηση χαλεπίου πεύκης και μέχρι τις 02.01.2018 ημερομηνία που εκδηλώθηκε η πυρκαγιά, έχει τα οικολογικά
χαρακτηριστικά της δασοβιοκοινότητας και του ιδιαίτερου
δασογενούς περιβάλλοντος μαζί με την εκεί συνυπάρχουσα χλωρίδα και πανίδα, συμβάλλοντας στην οικολογική
ισορροπία του περιβάλλοντος της περιοχής (1κ σχ.).
Σκοπός της κήρυξης της ανωτέρω έκτασης συνολικού
εμβαδού 1,09107 στρ. ως αναδασωτέας, είναι η επαναδημιουργία -αποκατάσταση της καταστραφείσας δασι-
κής βλάστησης χαλεπίου πεύκης από την πυρκαγιά που
εκδηλώθηκε στις 02.01.2018, η διατήρηση του δασικού
χαρακτήρα αυτής, ο αποκλεισμός διάθεσής της για άλλη
χρήση, η αποφυγή κινδύνου διάβρωσης του εδάφους και
η προστασία - διατήρηση της ισορροπίας του φυσικού
περιβάλλοντος.
Με την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού
(σχ. άρθρο 90 π.δ/τος 63/2005) (Α΄98).
Η απόφαση αυτή να δημοσιευθεί στην Eφημερίδα της
Κυβερνήσεως.
Αθήνα, 29 Μαρτίου 2018
Ο Συντονιστής Αποκεντρωμένης Διοίκησης
ΣΠΥΡΙΔΩΝ ΚΟΚΚΙΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 174/02.05.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 174/02.05.2018
Αριθμ. 74595
(2)
Κήρυξη δημοσίου δάσους εμβαδού 803,46 τ.μ
ως αναδασωτέου, λόγω εκχέρσωσης στον οικισμό Άνω Χρυσοβίτσα, της Τοπικής Κοινότητας
Χρυσοβίτσας, του Δήμου Θέρμου, Π.Ε. Αιτ/νίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τα άρθρα 24 παρ. 1 και 117 παρ. 3 του Συντάγματος
της Ελλάδας.
2. Το ν. 3852/2010 (Α΄87) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρό-
γραμμα Καλλικράτης» και ειδικότερα τα άρθρα 6 και 280.
3. Το π.δ. 139/2010 (Α΄232) «Οργανισμός της Αποκεντρωμένης Διοίκησης Πελοποννήσου, Δυτικής Ελλάδας
και Ιονίου».
4. Το ν.3200/1955 περί «διοικητικής αποκέντρωσης»
όπως τροποποιήθηκε και συμπληρώθηκε με το ν.δ. 532/
1970 και μεταγενέστερες διατάξεις.
5. Τα άρθρα 1 παρ.1, 2 παρ. 1δ, 5 παρ. 3β, 6 παρ. 7 και
7 παρ. 2 του ν. 2503/1997 «Διοίκηση, Οργάνωση, Στελέχωση της Περιφέρειας».
6. Το άρθρο 38 παρ.1 του ν. 998/1979 όπως αντικαταστάθηκε το πρώτο εδάφιό της με το άρθρο 35 παρ. 1
του ν. 4280/2014 (Α΄159), καθώς επίσης και το άρθρο 41
παρ. 1 και 3 του ν. 998/1979.
7. Το ν. 3208/2003 (Α΄303) «Προστασία των δασικών
οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις».
8. Τις διαταγές του Υπουργείου Γεωργίας: α)
160417/1180/8-7-1980, β) 182447/3049/24-9-1980, γ)
141823/24-2-1983 και δ) 179171/3-9-1985.
9. Τις διατάξεις του ν. 3861/2010 (Α΄112) «Ενίσχυση της
διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
και άλλες διατάξεις».
10. Τα άρθρα 28 και 28 του ν. 4325/2015 ( Α΄47) «Εκδημοκρατισμός της Διοίκησης- Καταπολέμηση Γραφειο-
κρατίας και Ηλεκτρονική Διακυβέρνηση. Αποκατάσταση
αδικιών και άλλες διατάξεις».
11. Την αριθ. 15870/15-05-2017 (τ. Υ.Ο.Δ.Δ. 250) απόφαση του Υπουργού Εσωτερικών περί διορισμού του
Νικολάου Παπαθεοδώρου του Αγγελάκη ως Συντονιστή
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου.
12. Το άρθρο 67 παρ. 8 του ν. 4316/2014 (Α΄ 270).
13. Τη με αριθμ. 35932/16-02-2018 πρόταση του Δασαρχείου Αγρινίου περί κηρύξεως δημοσίου δάσους εμ-
βαδού 803,46 τ.μ ως αναδασωτέου, λόγω εκχέρσωσης
στον οικισμό Άνω Χρυσοβίτσα, της Τοπικής Κοινότητας
Χρυσοβίτσας, του Δήμου Θέρμου, Π.Ε. Αιτ/νίας, αποφασίζουμε:
Κηρύσσουμε ως αναδασωτέο, με φυσική ή τεχνητή
αναγέννηση, με σκοπό την προστασία για την επαναδημιουργία της δασικής βλάστησης που καταστράφηκε
από παράνομη εκχέρσωση και την διατήρηση του χαρακτήρα του δημοσίου δάσους, ώστε να αποκλεισθεί η
διάθεση αυτού για άλλο σκοπό, το παραπάνω δημόσιο
δάσος εμβαδού 803,46 τ.μ που ανήκει στην κατηγορία
του άρθρου 3 παρ. 1 και του άρθρου 4 παρ. 1ε του ν. 998/
1979, όπως τροποποιήθηκε και ισχύει.
Το ανωτέρω δημόσιο δάσος βρίσκεται στον οικισμό
Άνω Χρυσοβίτσα, της Τοπικής Κοινότητας Χρυσοβίτσας,
του Δήμου Θέρμου, Π.Ε. Αιτ/νίας, προσδιορίζεται από
τα στοιχεία 1-2-3-4-5-6-7-8-9-10-11-12-13-14-15-16-1718-19-20-21-22-23-24-25-26-27-28-29-30-31-32-1. και
οριοθετείται ως ακολούθως:
Βόρεια: Με δάσος.
Νότια: Με δάσος.
Ανατολικά: Με δάσος.
Δυτικά: Με μη δασικού χαρακτήρα έκταση.
όπως φαίνεται στο συνημμένο τοπογραφικό διάγραμμα.
Κατά της ανωτέρω απόφασης υφίσταται η δυνατότητα
άσκησης αίτησης ακύρωσής της, ενώπιον του (οικείου)
Τριμελούς Διοικητικού Εφετείου, εντός εξήντα (60) ημερών από την επομένη της δημοσίευσής της ή κοινοποι-
ήσεώς της.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 13 Απριλίου 2018
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 174/02.05.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 174/02.05.2018
Αριθμ. 74623
(3)
Κήρυξη δημοσίου δάσους Ε= 634.880,69 τ.μ ως
αναδασωτέου λόγω πυρκαγιάς στη θέση «ΚΟΤΡΩΝΑ» της Τοπικής Κοινότητας Αγίου Ηλία, Δη-
μοτικής Ενότητας Αιτωλικού, Δήμου Μεσολογγίου, Π.Ε. Αιτ/νίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τα άρθρα 24 παρ. 1 και 117 παρ. 3 του Συντάγματος
της Ελλάδας.
2. Το ν. 3852/2010 (Α΄87) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρό-
γραμμα Καλλικράτης» και ειδικότερα τα άρθρα 6 και 280.
3. Το π.δ 139/2010 (Α΄232) «Οργανισμός της Αποκεντρωμένης Διοίκησης Πελοποννήσου, Δυτικής Ελλάδας
και Ιονίου».
4. Το ν. 3200/1955 περί «διοικητικής αποκέντρωσης»
όπως τροποποιήθηκε και συμπληρώθηκε με το ν.δ. 532/
1970 και μεταγενέστερες διατάξεις.
5. Τα άρθρα 1 παρ.1, 2 παρ.1δ, 5 παρ. 3β, 6 παρ. 7 και
7 παρ. 2 του ν. 2503/1997 «Διοίκηση, Οργάνωση, Στελέχωση της Περιφέρειας».
6. Το άρθρο 38 παρ.1 του ν. 998/1979, όπως αντικαταστάθηκε το πρώτο εδάφιό της με το άρθρο 35 παρ. 1
του ν. 4280/2014 (Α΄159), καθώς επίσης και το άρθρο 41
παρ. 1 και 3 του ν. 998/1979.
7. Το ν. 3208/2003 (Α΄303) «Προστασία των δασικών
οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις».
8. Τις διαταγές του Υπουργείου Γεωργίας: α) 160417/
1180/8-7-1980, β) 182447/3049/24-9-1980, γ) 141823/
24-2-1983 και δ) 179171/3-9-1985.
9. Τις διατάξεις του ν. 3861/2010 (Α΄112) «Ενίσχυση της
διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
και άλλες διατάξεις».
10. Τα άρθρα 28 και 28Α του ν. 4325/2015 (Α΄47) «Εκδημοκρατισμός της Διοίκησης - Καταπολέμηση Γραφειο-
κρατίας και Ηλεκτρονική Διακυβέρνηση. Αποκατάσταση
αδικιών και άλλες διατάξεις».
11. Την αριθ. 15870/15-05-2017 (τ. Υ.Ο.Δ.Δ. 250) απόφαση του Υπουργού Εσωτερικών περί διορισμού του
Νικολάου Παπαθεοδώρου του Αγγελάκη ως Συντονιστή
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου.
12. Το άρθρο 67 παρ. 8 του ν. 4316/2014 (Α΄ 270).
13. Τη με αριθμ. 26414/05-02-2018 πρόταση του Δασαρχείου Μεσολογγίου περί κηρύξεως δημοσίου δάσους
Ε= 634.880,69 τ.μ ως αναδασωτέου λόγω πυρκαγιάς στη
θέση «ΚΟΤΡΩΝΑ» της Τοπικής Κοινότητας Αγίου Ηλία,
Δημοτικής Ενότητας Αιτωλικού, Δήμου Μεσολογγίου,
Π.Ε. Αιτ/νίας, αποφασίζουμε:
Κηρύσσουμε ως αναδασωτέο με φυσική ή τεχνητή
αναγέννηση, με σκοπό την προστασία για την επαναδημιουργία της δασικής βλάστησης που καταστράφη-
κε από πυρκαγιά και τη διατήρηση του χαρακτήρα του
δημοσίου δάσους, ώστε να αποκλεισθεί η διάθεση αυτού για άλλο σκοπό, το παραπάνω δημόσιο δάσος Ε=
634.880,69 τ.μ που ανήκει στην κατηγορία του άρθρου
3 παρ. 1 και του άρθρου 4 παρ. 1ε του ν. 998/1979, όπως
ισχύει.
Το ανωτέρω δημόσιο δάσος βρίσκεται στη θέση «ΚΟΤΡΩΝΑ» της Τοπικής Κοινότητας Αγίου Ηλία, Δημοτικής
Ενότητας Αιτωλικού, Δήμου Μεσολογγίου, Π.Ε. Αιτ/νίας
και προσδιορίζεται από τα στοιχεία (1, 2, 3, .........104, 105,
106, 1) και οριοθετείται ως ακολούθως:
Ανατολικά: Έκταση που φέρει δασική βλάστηση
Δυτικά: Έκταση που φέρει δασική βλάστηση
Βόρεια: Έκταση που φέρει δασική βλάστηση και έκταση που δεν φέρει δασική βλάστηση
Νότια: Έκταση που δεν φέρει δασική βλάστηση και
δρόμος,
όπως φαίνεται στο συνημμένο τοπογραφικό διάγραμμα.
Κατά της ανωτέρω απόφασης υφίσταται η δυνατότητα
άσκησης αίτησης ακύρωσής της, ενώπιον του (οικείου)
Τριμελούς Διοικητικού Εφετείου, εντός εξήντα (60) ημερών από την επομένη της δημοσίευσής της ή κοινοποι-
ήσεώς της.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 13 Απριλίου 2018
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 174/02.05.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 174/02.05.2018
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι κής
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των
εκτυπωτικών αναγκών του δημοσίου (ν. 3469/2006, ΦΕΚ Α΄ 131).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία
αρκεί η συμπλήρωση των αναγκαίων στοιχείων σε ειδική φόρμα.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε
με ετήσια συνδρομή μέσω του Τμήματος Συνδρομητών. Tο κόστος ενός ασπρόμαυρου ΦΕΚ
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π.
διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης.
• Πληροφορίες, σχετικά με την αποστολή/κατάθεση εγγράφων προς δημοσίευση,
με την πώληση των τευχών και με τους ισχύοντες τιμοκαταλόγους για όλες τις υπηρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι:
www.et.gr/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συνδρομητές. Επίσης μέσω της ιστοσελίδας μας δίδονται πληροφορίες σχετικά με την
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ).
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν
τις προϋποθέσεις δημοσίευσης.
2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα-
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες.
EΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ

[Source: 20180400174.pdf | Tokens: 15618]